Inwoners van die Potgietersrus-omgewing het tydens Erfenisdagvieringe op 24 September 2013, laer getrek by die Moorddrift-monument naby die dorp waar ‘n steen ter herdenking van die Groot Trek opgerig is. Die steen is in Afrikaans en Ndebele opgestel. Volgens Johan Willemse, organiseerder van die verrigtinge, vorm pioniersgrafte en monumente soos by Moorddrift, deel van die Afrikaner se grondbrief tot eiendomsreg. “Ons as Afrikaners mag trotse Suid-Afrikaners wees en steeds aanspraak maak op alle burgerregte”.
Leerders en die onderwysers van die CVO-Potgietersrus het ook ‘n handjie bygesit en die monumente en terrein skoongemaak en verfraai. “ Ligte gruisklippies is binne die omheining gestrooi wat ‘n netjiese afgeronde beeld skep. Verder floreer die doringboom ook wat deur die skool so ‘n paar jaar gelede geplant is.”